CELEX: 
Language: da
Date: 2006-12-06 00:00:00
Title: 2006/815/EF: Europa-Parlamentets afgørelse af 27. april 2006 om decharge for gennemførelsen af Den Europæiske Unions almindelige budget for regnskabsåret 2004, Sektion VII — Regionsudvalget#Europa-Parlamentets beslutning med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2004, Sektion VII — Regionsudvalget

6.12.2006   
            
            
               DA
            
            
               Den Europæiske Unions Tidende
            
            
               L 340/43
            
         
      EUROPA-PARLAMENTETS AFGØRELSE
   
   af 27. april 2006
   om decharge for gennemførelsen af Den Europæiske Unions almindelige budget for regnskabsåret 2004, Sektion VII — Regionsudvalget
   (2006/815/EF)
   EUROPA-PARLAMENTET,
   
               —
            
            
               der henviser til Den Europæiske Unions almindelige budget for regnskabsåret 2004 (1),
            
         
               —
            
            
               der henviser til det endelige årsregnskab for De Europæiske Fællesskaber for regnskabsåret 2004, Bind III (N6-0027/2005 — C6-0363/2005),
            
         
               —
            
            
               der henviser til Revisionsrettens årsberetning for regnskabsåret 2004 med institutionernes svar (2),
            
         
               —
            
            
               der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (3),
            
         
               —
            
            
               der henviser til Rådets henstilling af 14. marts 2006 (5971/2006 — C6-0092/2006),
            
         
               —
            
            
               der henviser til EF-traktatens artikel 272, stk. 10, og artikel 275 og 276,
            
         
               —
            
            
               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (4), særlig artikel 50, 86, 145, 146 og 147,
            
         
               —
            
            
               der henviser til finansforordningen af 21. december 1977 vedrørende De Europæiske Fællesskabers almindelige budget (5),
            
         
               —
            
            
               der henviser til forretningsordenens artikel 71 og bilag V,
            
         
               —
            
            
               der henviser til betænkning fra Budgetkontroludvalget (A6-0115/2006),
            
         
               1.
            
            
               meddeler decharge til Regionsudvalgets generalsekretær for gennemførelsen af budgettet for regnskabsåret 2004;
            
         
               2.
            
            
               fremsætter sine bemærkninger i den vedføjede beslutning;
            
         
               3.
            
            
               pålægger sin formand at sende denne afgørelse og beslutningen, der udgør en integrerende del heraf, til Rådet, Kommissionen, Domstolen, Revisionsretten, Det Europæiske Økonomiske og Sociale Udvalg, Regionsudvalget, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).
            
         
      
         Josep BORRELL FONTELLES
         
         
            Formand
         
      
      
         Julian PRIESTLEY
         
         
            Generalsekretær
         
      
   
   
      (1)  EUT L 53 af 23.2.2004.
   
      (2)  EUT C 301 af 30.11.2005, s. 1.
   
      (3)  EUT C 301 af 30.11.2005, s. 9.
   
      (4)  EFT L 248 af 16.9.2002, s. 1.
   
      (5)  EFT L 356 af 31.12.1977, s. 1.
   
      
         EUROPA-PARLAMENTETS BESLUTNING
      
      med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2004, Sektion VII — Regionsudvalget
      EUROPA-PARLAMENTET,
      
                  —
               
               
                  der henviser til Den Europæiske Unions almindelige budget for regnskabsåret 2004 (1),
               
            
                  —
               
               
                  der henviser til det endelige årsregnskab for De Europæiske Fællesskaber for regnskabsåret 2004, Bind III (N6-0027/2005 — C6-0363/2005),
               
            
                  —
               
               
                  der henviser til Revisionsrettens årsberetning for regnskabsåret 2004 med institutionernes svar (2),
               
            
                  —
               
               
                  der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (3),
               
            
                  —
               
               
                  der henviser til Rådets henstilling af 14. marts 2006 (5971/2006 — C6-0092/2006),
               
            
                  —
               
               
                  der henviser til EF-traktatens artikel 272, stk. 10, og artikel 275 og 276,
               
            
                  —
               
               
                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (4), særlig artikel 50, 86, 145, 146 og 147,
               
            
                  —
               
               
                  der henviser til finansforordningen af 21. december 1977 vedrørende De Europæiske Fællesskabers almindelige budget (5),
               
            
                  —
               
               
                  der henviser til forretningsordenens artikel 71 og bilag V,
               
            
                  —
               
               
                  der henviser til betænkning fra Budgetkontroludvalget (A6-0115/2006),
               
            
                  1.
               
               
                  bemærker, at Regionsudvalget i 2004 administrerede et budget på 59 413 031 EUR med en udnyttelsesgrad på 83,57 %;
               
            
                  2.
               
               
                  noterer sig, at Revisionsretten i punkt 9.24 i dens årsberetning bemærker, at de interne kontrolstandarder først blev fastlagt i november 2004; mærker sig især, at de efterfølgende kontroller og efterprøvninger var utilstrækkelige i 2004;
               
            
                  3.
               
               
                  gør opmærksom på, at Regionsudvalget synes at være den af alle institutionerne, der har indhøstet flest kritiske bemærkninger i Revisionsrettens årsberetning (punkt 9.4, 9.5, 9.6, 9.7, 9.9, 9.11, litra a) og b), og 9.13);
               
            
                  4.
               
               
                  finder det kritisabelt, at den interne revision blev varetaget af en midlertidig ansat, der var ansat på kontrakter af kortere varighed, som kunne forlænges; glæder sig over den løsning, der nu er fundet frem til;
               
            
                  5.
               
               
                  gør opmærksom på, at visse spørgsmål som oplyst på den høring af de øvrige institutioner, som Budgetkontroludvalget havde arrangeret den 25. januar 2006, nu er ved at blive undersøgt af OLAF;
               
            
                  6.
               
               
                  understreger, at fagforeningerne i Regionsudvalget har anfægtet institutionens seneste omorganisering, der blev gennemført trods visse stridspunkter, således som det allerede er blevet påpeget i tidligere dechargebeslutninger;
               
            
                  7.
               
               
                  finder det beklageligt, at Revisionsretten ikke har haft mulighed for at tage hensyn til Regionsudvalgets årlige aktivitetsrapport, eftersom denne først forelå, da Retten havde afsluttet sin revision;
               
            
                  8.
               
               
                  afventer resultaterne af Rettens revision af procedurerne i forbindelse med erhvervelse og renovering af alle de bygninger, som Regionsudvalget og Det Europæiske Økonomiske og Sociale Udvalg (EØSU) er fælles om, herunder Belliard I- og II-Bygningerne; mener også, at der bør foretages en revision af renoveringen af Montoyer-Bygningen; henviser til, at Parlamentet på daværende tidspunkt anbefalede erhvervelsen; påpeger, at det i betydelig grad ville mindske risiciene for de små institutioner at leje bygninger, og at denne løsning bør overvejes som et seriøst alternativ til eventuelle fremtidige ejendomsprojekter; bifalder, at lederen af infrastrukturenheden som følge af politikken for følsomme funktioner har fået nyt job, og at der er ved at blive ansat en ny i denne stilling;
               
            
                  9.
               
               
                  opfordrer i betragtning af Regionsudvalgets problemer vedrørende den økonomiske forvaltning Revisionsretten til at udarbejde en detaljeret analyse af Regionsudvalgets forvaltning, hvad angår konti uden for budgettet, i lighed med fremgangsmåden i andre institutioner;
               
            
                  10.
               
               
                  gør opmærksom på, at den ved delegation bemyndigede anvisningsberettigede, selv om han ganske vist ikke tog nogen formelle forbehold i sin revisionserklæring, så dog knyttede følgende bemærkninger hertil:
                  
                              —
                           
                           
                              den ved delegation bemyndigede anvisningsberettigede (Regionsudvalgets nye generalsekretær) kunne ikke i fuldt omfang trække på den interne revisionstjenestes råd og støtte i 2004, dels på grund af vanskelighederne med at rekruttere personale med de fornødne kvalifikationer, og dels fordi der ikke blev foretaget revisioner i 2003
                           
                        
                              —
                           
                           
                              processen i forbindelse med erhvervelsen af de to udvalgs (EØSU's og Regionsudvalgets) nye bygninger var stort set afsluttet, da den nye generalsekretær tiltrådte i slutningen af 2003; følgelig var afgørelserne om kontraktmæssige spørgsmål og indretning allerede truffet
                           
                        
                              —
                           
                           
                              de ved subdelegation bemyndigede anvisningsberettigede og de herunder ansvarlige for den forudgående kontrol havde ikke mulighed for at sikre, at beregningen af lønningerne til samtlige ansatte var nøjagtig på grund af svagheder i det nye it-system til beregning af personalelønninger (NAP), som forvaltes af Kommissionen
                           
                        
                              —
                           
                           
                              den omfattende kontrol, der var foretaget med overførsler, hvor der var anvendt justeringskoefficienter, som der var blevet anmodet om inden den nye personalevedtægts ikrafttræden;
                           
                        
            
                  11.
               
               
                  erkender, at svaghederne i forbindelse med NAP var et problem i samtlige institutioner og ikke et specifikt problem for Regionsudvalget; forventer, at NAP-systemet efter denne overgangsperiode på et år siden indførelsen vil fungere uden problemer;
               
            
                  12.
               
               
                  mener, at Regionsudvalget burde have fokuseret på vigtigheden af at oprette en fuldt funktionsdygtig intern revisionstjeneste i 2004 i betragtning af de udfordringer, udvidelsen ville medføre; peger på følgende særlig vigtige udfordringer: en betydelig forhøjelse af budgettet i 2004 (på op til 50 %), stigningen i antallet af ansatte (på op til 63 %), ankomsten af nye medlemmer (op til 43 %), de finansielle og forskriftsmæssige konsekvenser af den nye personalevedtægt, den endnu ikke afsluttede gennemførelse af den nye finansforordning samt flytningen af de fleste af Regionsudvalgets tjenestegrene til de nye bygninger (Belliard 99-101 og Belliard 68), som fandt sted i juni 2004;
               
            
                  13.
               
               
                  henviser til, at Regionsudvalget i løbet af 2004 ændrede sine bestemmelser om godtgørelse af rejseudgifter samt dækning af udgifter til deltagelse i eksterne møder og dagpenge for medlemmerne; påpeger, at det derudover gennemførte en reform af sit Udvalg for Finansielle og Administrative Anliggender, som er Regionsudvalgets politiske organ med ansvar for vigtige økonomiske og administrative afgørelser på områder som budget, decharge og interne regler, og at denne reform bl.a. indebar en reduktion i antallet af medlemmer fra 15 til 8;
               
            
                  14.
               
               
                  påpeger, at den offentlige anklager ved appelretten i Bruxelles, for så vidt angik OLAF's konklusioner, i marts 2005 gjorde gældende, at der ikke forelå tilstrækkeligt bevismateriale til at indlede en retsforfølgning, og derfor vedtog at henlægge sagen, men kræver dog i betragtning af manglen på opfølgning på OLAF-rapporten om svig og uregelmæssigheder i Regionsudvalget i 2004, at Regionsudvalget afskaffer forskudsforvaltningsordningen for godtgørelse af medlemmernes rejseudgifter og går over til samme system som EØSU.
               
            
         (1)  EUT L 53 af 23.2.2004.
      
         (2)  EFT C 301 af 30.11.2005, s. 1.
      
         (3)  EFT C 301 af 30.11.2005, s. 9.
      
         (4)  EFT L 248 af 16.9.2002, s. 1.
      
         (5)  EFT L 356 af 31.12.1977, s. 1.